OpenLLM-France/wikimedia huggingface dataset:
# Tony Trimmer

Tony Trimmer va ser un pilot de curses automobilístiques britànic que va arribar a disputar curses de Fórmula 1.
Va néixer el 24 de gener del 1943 a Maidenhead, Berkshire, Anglaterra.

## A la F1

Tony Trimmer va debutar a l'onzena cursa de la temporada 1975 (la 26a temporada de la història) del campionat del món de la Fórmula 1, disputant el 3 d'agost del 1975 el G.P. d'Alemanya al circuit de Nürburgring.
Va participar en un total de sis curses puntuables pel campionat de la F1, disputades en quatre temporades consecutives (1975 - 1978), no aconseguint classificar-se per disputar cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1975 | Maki Engineering | Maki | Cosworth | ARG | BRA | SUD | ESP | BEL | MON | SUE | HOL | FRA | GBR | ALE NVQ | AUT NVQ | ITA NVQ | USA | | | | - | 0 |
| 1976 | Maki Engineering | Maki | Cosworth | BRA | SUD | O.USA | ESP | BEL | MON | SUE | FRA | GBR | ALE | AUT | HOL | ITA | CAN | USA | JAP NVQ | | - | 0 |
| 1977 | Melchester Racing | Surtees | Cosworth | ARG | BRA | SUD | O.USA | ESP | MON | BEL | SUE | FRA | GBR NVQ | ALE | AUT | HOL | ITA | USA | CAN | JAP | - | 0 |
| 1978 | Melchester Racing | Team McLaren | Cosworth | ARG | BRA | SUD | O.USA | MON | BEL | ESP | SUE | FRA | GBR NVQ | ALE | AUT | HOL | ITA | USA | CAN | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 6 | 0 | 0 | 0 | 0 | 0 |
# Tydemania navigatoris

''''' és una espècie de peix de la família dels triacantòdids i de l'ordre dels tetraodontiformes.

## Morfologia

* Els mascles poden assolir 12 cm de longitud total.

## Alimentació

Menja escates de peixos.

## Hàbitat

És un peix marí, de clima tropical i demersal que viu entre 50-607 m de fondària.

## Distribució geogràfica

Es troba des de la costa oriental d'Àfrica fins al Japó, les Filipines i Indonèsia.

## Observacions

És inofensiu per als humans.

## Referències

* 1 2 3 4 5 FishBase (anglès)
* ↑ Gloerfelt-Tarp, T. i P.J. Kailola, 1984. Trawled fishes of southern Indonesia and northwestern Australia. Australian Development Assistance Bureau, Austràlia, Directorate General of Fishes, Indonèsia i German Agency for Technical Cooperation, República Federal d'Alemanya. 407 p.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Tyler, J. C., 1983: Records of fishes of the family Triacanthodidae (Tetraodontiformes) from the western Indian Ocean off East Africa. J.L.B. Smith Institute of Ichthyology Special Publication Núm. 31: 1-13.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Tyrannochthonius bagus

Tyrannochthonius bagus és una espècie d'aràcnid de l'ordre Pseudoscorpionida de la família Chthoniidae.

## Distribució geogràfica

Es troba de forma endèmica a Sumatra (Indonèsia).

## Referències

* ↑ «Texas A&M University». Arxivat de l'original el 2014-10-13. [Consulta: 16 octubre 2016].
# Tyrannochthonius butleri

Tyrannochthonius butleri és una espècie d'aràcnid de l'ordre Pseudoscorpionida de la família Chthoniidae.

## Distribució geogràfica

Es troba de forma endèmica a l'oest d'Austràlia.

## Referències

* ↑ «Texas A&M University». Arxivat de l'original el 2014-10-13. [Consulta: 5 novembre 2016].
# Hiromi Miyake

Hiromi Miyake (三宅宏実, nascuda el 18 de novembre de 1985) és una aixecadora de peses japonesa. El seu pare i el seu entrenador és Yoshiyuki Miyake. Yoshiyuki Miyake va ser medallista de bronze en aixecament de peses en els Jocs Olímpics de Mèxic en 1968. El seu oncle Yoshinobu Miyake va ser medallista d'or en aixecament de peses en els Jocs Olímpics de 1964 i 1968. Ella és un empleada d'Ichigo Group Holdings. En el 2004 els Jocs Olímpics es va classificar novè en la categoria de 48 kg. Miyake va participar en la classe de les dones -48 kg en el Campionat Mundial 2006 d'Aixecament de Peses i va guanyar la medalla de bronze, acabant darrere de Yang Lian i Aree Wiratthaworn. Ella li va arrabassar 80 kg i netes i va tirar un addicional de 108 kg per a un total de 188 kg, 29 kg darrere del guanyador Qiu, però tant com Aree el segon classificat, que a causa del seu pes més lleuger es va situar en una millor posició. En el 2008 els Jocs Olímpics es va classificar sisè en la categoria de 48 kg. Al juliol de 2012, Miyake va guanyar la medalla de plata en el 2012 als Jocs Olímpics de Londres 2012 en la categoria de 48 kg. L'agost de 2016, Miyake torna a conquistar el podi als Jocs Olímpics de Rio de Janeiro 2016, en guanyar la medalla de bronze en la categoria de 48 kg.

## Referències

* ↑ «Japanese Medalists in London 2012 Olympics». joc.or.jp. Japanese Olympic Committee. [Consulta: 17 gener 2014].

## Enllaços externs

* Athlete Biography MIYAKE Hiromi a Wayback Machine (archived 10-8-2008) at beijing2008
* Ichigo Group Holdings Arxivat 2016-11-07 a Wayback Machine.
# Ute Kostrzewa

Ute Kostrzewa (Eilenburg, 27 de desembre de 1961) va ser una jugadora de voleibol alemanya que va competir sota bandera de la República Democràtica Alemanya.
El 1980 va prendre part en els Jocs Olímpics de Moscou, on guanyà la medalla de plata en la competició de voleibol.

## Referències

* ↑ «Ute Kostrzewa Olympic Results». sports-reference.com. Arxivat de l'original el 18 d’abril 2020. [Consulta: 24 maig 2019].
# Aleksandr Galkin

Aleksandr Galkin (nascut l'1 de febrer de 1979), és un jugador d'escacs rus, que té el títol de Gran Mestre des de 1997.
Tot i que roman pràcticament inactiu des de l'agost de 2013, a la llista d'Elo de la FIDE de l'octubre de 2015, hi tenia un Elo de 2611 punts, la qual cosa que en feia el jugador número 41 de Rússia. El seu màxim Elo va ser de 2626 punts, a la llista d'agost de 2012 (posició 158 al rànquing mundial).

## Resultats destacats en competició

El 1999 va guanyar el Campionat del món d'escacs júnior. El mateix any 1999 va formar part de l'equip rus que va participar en el Campionat d'Europa d'escacs per equips, a Batumi, on va fer un 57,1% de la puntuació possible, jugant al quart tauler

## Referències

* ↑ «Nota biogràfica d'Aleksandr Galkin» (en anglès). Chessgames.com. [Consulta: 26 agost 2010].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 10 octubre 2015].
* ↑ Posició al rànquing mundial i evolució Elo d'Aleksandr Galkin «benoni.de» (en alemany). Arxivat de l'original el 2013-12-30. [Consulta: 30 desembre 2013].
* ↑ Weeks, Mark. «World Junior Chess Champions» (en anglès). mark-weeks.com. [Consulta: 13 maig 2011].
* ↑ Historial del Campionat del món júnior a ChessBase.com - Chess News - dins un article relatiu a l'edició de 2004 (anglès)
* ↑ Equip rus a l'europeu de Batumi 1999 a olimpbase (anglès)

## Enllaços externs

* Estimació Elo d'Aleksandr Galkin a «chessmetrics.com». [Consulta: 26 agost 2010]. (anglès)
* Fitxa d'Aleksandr Galkin a OlimpBase «olimpbase.org». [Consulta: 26 agost 2010]. (anglès)
# Nico Pleimling

Nico Pleimling (Ciutat de Luxemburg, 15 de desembre de 1938) és un ex-ciclista luxemburguès, que va competir en la prova de contrarellotge per equips dels Jocs Olímpics d'Estiu de 1960 disputats a la ciutat de Roma.

## Referències

* ↑ «Nico Pleimling Olympic Results» (en anglès). sports-reference.com. Arxivat de l'original el 15 de desembre 2012. [Consulta: 2 octubre 2015].
# Aceraterins

Els aceraterins (Aceratheriinae) són una subfamília extinta de mamífers de la família dels rinoceròtids. Els seus representants visqueren a Àsia, Àfrica, Europa i Nord-amèrica des del Miocè fins al Plistocè (fa 33,9-3,4 Ma).

## Taxonomia

La subfamília Aceratheriinae fou descrita per Dollo (1885) i assignada a Rhinocerotida per Prothero (1998), Antoine et al. (2000), Kaya i Heissig (2001), Sach i Heizmann (2001) i Deng (2005).
La subfamília conté una tribu i cinc gèneres:
* Aceratherini (Europa, Àsia i Àfrica)
* Alicornops (Europa i Àsia)
* Aphelops (Nord-amèrica)
* Chilotherium (Àsia)
* Floridaceras (Nord-amèrica)
* Peraceras (Nord-amèrica)

## Referències

* 1 2 Entrada «Aceratheriinae» de la Paleobiology Database (en anglès). [Consulta: 28 febrer 2023].
* ↑ V. Codrea. 1992. New mammal remains from the Sarmatian deposits at Minisu de Sus (Taut, Arad County). Studia Universitatis Babes-Bolyai, Geologica 2:35-41
* ↑ D. R. Prothero. 1998. Rhinocerotidae. in C. M. Janis, K. M. Scott, and L. L. Jacobs (eds.), Evolution of Tertiary mammals of North America 595-605
* ↑ P.-O. Antoine, C. Bulot, & L. Ginsburg. 2000. Une faune rare de rhinocérotidés (Mammalia, Perissodactyla) dans le Miocène inférieur de Pellecahus (Gers, France). Geobios 33(2):249-255
# Piotr Bobras

Piotr Bobras (nascut el 9 de setembre de 1977) és un jugador d'escacs polonès, que té el títol de Gran Mestre des de 2005.

## Resultats destacats en competició

El 1994 i el 1995 Piotr Bobras va guanyar medalles de bronze al Campionat d'escacs juvenil de Polònia, Sub-18. El 1996 va debutar a la final del Campionat de Polònia d'escacs on va ocupar el 14è lloc. El 2005 i el 2006 va aconseguir el millor resultat al Campionat d'Escacs de Polònia - 4t lloc. El 2004 Bobras va compartir el primer lloc al torneig Open de Bad Wiessee amb una puntuació de 7 punts i mig de 9 partides. Piotr Bobras també ha competit amb èxit en diversos campionats polonesos d'escacs per equips (or per equips el 2008, 2010, 2013).
Piotr Bobras va jugar representant Polònia al Campionat d'Europa per equips d'escacs:
* El 2005, al quart tauler al 15è Campionat d'Europa d'escacs per equips a Göteborg (+2, =3, -1).

## Vida personal

Piotr Bobras es va graduar en informàtica a la Universitat Tècnica de Białystok.

## Referències

* ↑ OlimpBase :: Polish Team Chess Championship :: Piotr Bobras
* ↑ OlimpBase :: European Men's Team Chess Championship :: Piotr Bobras
# Alvise Zichichi

Alvise Zichichi (Milà, 4 de juliol de 1938 - Roma, 21 de juny de 2003) fou un jugador d'escacs italià, que tenia el títol de Mestre Internacional des de 1977. Fou un cop guanyador del campionat d'escacs d'Itàlia (1984).

## Resultats destacats en competició

Des de mitjans de la dècada de 1960 fins a mitjans de la dècada de 1980, Zichichi va ser un dels jugadors d'escacs italians més forts. Va guanyar tres medalles al Campionat d'escacs d'Itàlia: una d'or (1984) i dues de bronze (1973, 1985). Alvise Zichichi també va guanyar el Campionat italià sènior d'escacs (+60) l'any 2000.
Alvise Zichichi va tenir diversos èxits en torneigs internacionals d'escacs; va compartir el 3r lloc al fort torneig d'escacs de Reggio Emilia (1969/70), va compartir el 1r lloc a Reggio Emilia (1974/75), va compartir els llocs 3r-4t a Roma (1976), el 3r-5è llocs compartits a Eksjö (1976), 1r lloc a Catanzaro (1979) i 3r-5è lloc compartit a Atenes (1979).

### Participació en competicions per equips

Zichichi va jugar representant Itàlia a les Olimpíades d'escacs següents:
* El 1966, al tercer tauler de la 17a Olimpíada d'escacs a l'Havana (+9, =7, -1),
* El 1968, al tercer tauler de la 18a Olimpíada d'escacs a Lugano (+9, =6, -1),
* El 1970, al quart tauler de la 19a Olimpíada d'escacs a Siegen (+8, =4, -3),
* El 1974, al primer tauler de reserva a la 21a Olimpíada d'escacs a Niça (+1, =0, -5),
* El 1980, al segon tauler de la 24a Olimpíada d'escacs a La Valletta (+3, =4, -2),
* El 1984, al quart tauler de la 26a Olimpíada d'escacs a Tessalònica (+5, =4, -2),
* El 1986, al segon tauler de reserva a la 27a Olimpíada d'escacs a Dubai (+2, =0, -2).
Zichichi va representar Itàlia també a la Copa Clare Benedict:
* El 1973, al tercer tauler de la 20a Copa Clare Benedict a Gstaad (+0, =3, -2).

### Altres activitats

Alvise Zichichi va ser l'organitzador de molts tornejos d'escacs, incloses onze edicions de torneigs internacionals a Roma. El 1996–2002 va ser el president de la Federació Italiana d'Escacs. Durant molts anys, Zichichi va ser també l'editor de la revista italiana Scacchitalia .

## Referències

* ↑ «OlimpBase :: Men's Chess Olympiads :: Alvise Zichichi». www.olimpbase.org.
* ↑ «OlimpBase :: Clare Benedict Chess Cup :: Alvise Zichichi». www.olimpbase.org.
# Dmitry Gurevich

Dmitry Gurevich (en rus: Дмитрий Гуревич; nascut l'11 de setembre de 1956) és un jugador d'escacs estatunidenc d'origen rus que té el títol de Gran Mestre de la FIDE des de 1981.
Nascut a Moscou, Gurevich va emigrar a la ciutat de Nova York el 1980 i va obtenir el títol de Gran Mestre (GM) tres anys més tard.
Gurevich ha empatat o guanyat l'Obert dels EUA quatre vegades (els anys 1988, el 1994, el 2009 i el 2012). A més, Gurevich ha tingut resultats especialment bons al National Open de Las Vegas, on hi ha compartit el primer lloc en nombroses ocasions, per exemple, els anys 1985, 1986, 1990, 1991, 1996, 1997 i 2005. Ha estat un finalista habitual a la part superior de la taula de molts torneigs nord-americans, així com un participant habitual al Campionat d'Invitació dels EUA.

## Referències

* ↑ «Grandmaster Dmitry Gurevich». US Chess Federation. Arxivat de l'original el 10 febrer 2007.
# Frank Brady

Frank Brady (nascut el 15 de març de 1934 a Brooklyn, Nova York), és un escriptor, editor, biògraf i pedagog estatunidenc. President del Departament de Comunicacions de masses, Periodisme, Televisió i Cinema de la Universitat de St. John's de Nova York, és editor fundador de la revista Chess Life.

## Biografia

Brady és president del Departament de Comunicacions de masses, Periodisme, Televisió i Cinema de la Universitat de St. John's de Nova York, on fa de professor d'arts de la comunicació i periodisme. També ha estat professor adjunt de periodisme durant els últims 25 anys al Barnard College de la Universitat de Colúmbia. Té una llicenciatura en ciències a la Universitat Estatal de Nova York; Màster en Belles Arts, Universitat de Colúmbia; MA, Ph.D., Universitat de Nova York.
El 1960, Brady va ser l'editor fundador de Chess Life com a revista (anteriorment, havia estat un diari). Més tard va ser editor de Chessworld Magazine i més tard va treballar com a editor de Ralph Ginzburg i Hugh Hefner. És àrbitre internacional, reconegut per la FIDE, i ha dirigit molts tornejos d'escacs importants. Va ser secretari de la Federació d'Escacs dels Estats Units 2003–2005.
Ha escrit molts llibres, sobre diferents temes. És president d'un departament de la Universitat de St. John's, i hi supervisa un pressupost multimilionari, 60 professors i 900 estudiants.
Va exercir com a àrbitre de torneigs internacionals d'escacs el 2001 i el 2004 a Nova York. Ha estat escollit i exerceix també com a membre actiu de vot de l'Acadèmia Britànica de les Arts del Cinema i la Televisió i PEN, l'organització internacional d'escriptors.
Brady és un escriptor, editor i editor de renom internacional. Va escriure un dels llibres d'escacs més venuts de la història, Profile of a Prodigy, que és una biografia de Bobby Fischer, així com innombrables altres llibres i articles sobre escacs i altres temes. El 2011 es va publicar una nova biografia de Fischer titulada Endgame: The Spectacular Rise and Fall de Bobby Fischer. Ha participat en projectes de ràdio i cinema. La seva dona, Maxine, també escriu llibres.
El 18 de juny de 2007, Brady va ser elegit president del Marshall Chess Club.

## Publicacions

* Bobby Fischer: Profile of a Prodigy ISBN 0-486-25925-0
* Hefner ISBN 0-02-514600-9
* Onassis, an extravagant life ISBN 0-13-634378-3
* Barbra Streisand: an illustrated biography ISBN 0-448-16534-1
* Brady & Lawless's favorite bookstores ISBN 0-8362-7902-6
* Chess: how to improve your technique (1974)
* Chess (A Concise Guide) ISBN 0-531-02730-9
* Citizen Welles: a biography of Orson Welles ISBN 0-385-26759-2
* Paul Block: a life of friendship, power, and politics ISBN 0-7618-1888-X
* How to get rich with a 1-800 number ISBN 0-06-098714-6
* Endgame: The Spectacular Rise and Fall of Bobby Fischer, ISBN 978-0-307-46390-6

## Referències

* ↑ «The Bobby Fischer Defense». The New York Review of Books [Consulta: 26 abril 2017].
* ↑ «Bobby Fischer's Remarkable Rise and Fall...». Chess News, 25-04-2011 [Consulta: 26 abril 2017].
* ↑ «An End to a Chess Grandmaster's Eviction Battle Could Be Near». The New York Times, 14-03-2016 [Consulta: 26 abril 2017].
# Gyuláné Krizsán-Bilek

Gyuláné Krizsán-Bilek (Kecskemét, 24 de gener de 1938), nom de soltera Krizsán Gyuláné, també citada com a Edit Láng, o com a Istvánné Bilek, és una jugadora d'escacs hongaresa que té el títol de Mestra Internacional Femenina (WIM, 1965). Va guanyar el Campionat d'escacs femení d'Hongria el 1958.

## Resultats destacats en competició

Des de finals de la dècada de 1950 fins a la de 1960, va ser una de les principals jugadores d'escacs hongareses. Va guanyar sis medalles al Campionat d'escacs femení d'Hongria: or (1958), plata (1961) i quatre bronzes (1955, 1959, 1965, 1966). El 1965 va rebre el títol de Mestra Internacional Femenina de la FIDE (WIM).
Gyuláné Krizsán-Bilek va jugar representant Hongria a les Olimpíades d'escacs femenines:
* L'any 1963, al segon tauler a la 2a Olimpíada d'escacs (femenina) a Split (+4, =4, -3),
* El 1966, al segon tauler a la 3a Olimpíada d'escacs (femenina) a Oberhausen (+3, =4, -1) i hi va guanyar la medalla de plata individual,
* El 1972, al primer tauler de reserva a la 5a Olimpíada d'escacs (femenina) a Skopje (+2, =1, -1) i hi va guanyar la medalla de bronze per equips.
També coneguda com a jugadora d'escacs per correspondència. Va jugar representant Hongria a la 2a Olimpíada d'escacs per correspondència femenina (1980-1982).
Estava casada amb el Gran Mestre d'escacs hongarès István Bilek.

## Referències

* ↑ Bartelski, Wojciech. «OlimpBase :: Women's Chess Olympiads :: Gyuláné Krizsán». www.olimpbase.org.
* ↑ «TeleSchach / ICCF Correspondence Chess Olympiad / Fernschach Olympiade». www.teleschach.de.
# Martin Mrva

Martin Mrva (nascut el 12 de desembre de 1971) és un jugador d'escacs eslovac, que té el títol de Gran Mestre des de 2005. Va aconseguir la seva màxima qualificació Elo el 2005, amb 2512 punts.
Va guanyar el campionat d'Eslovàquia el 1989. Fou subcampió d'estudiants el 1992 a Odese. Al torneig zonal de Budapest 2000 hi va ocupar el cinquè lloc. També va guanyar els tornejos de Gran Mestre de Budapest 1993, i Piešťany 2004. És autor del CD Učim sa hrať šach (Aprenc a jugar als escacs) i editor dels portals c7c5.com i www.64.sk.

## Referències

* ↑ «Zone 1.4 Hungary Budapest». The Week In Chess, 26-06-2000 [Consulta: 12 novembre 2022].
# Ilaha Kadimova

Ilaha Kadimova (àzeri: İlahə Akif qızı Qədimova; nascuda el 5 de novembre de 1975) és una jugadora d'escacs de l'Azerbaidjan, que té el títol de Gran Mestre Femení des de 1994.

## Resultats destacats en competició

El 1990 es va proclamar campiona femenina de l'RSS de Belarús. El 1991 va guanyar el Campionat d'Europa sub-16 femení, a Mamaia.
Va guanyar el Campionat del món femení sub-18 dues vegades consecutives, el 1992 a Duisburg i el 1993 a Bratislava. El 1992 formà part de l'equip femení azerbaidjanès que va obtenir la medalla de bronze al Campionat d'Europa per equips a Debrecen. El 1993 es proclamà Campiona d'Europa femenina juvenil a Vejen.

## Referències

* ↑ «Шахматисты - Официальный сайт Шахматной федерации Азербайджана». Azerichess.az. Arxivat de l'original el 17 gener 2017.
# Mireia Terrones Launes

Mireia Terrones Launes (Móra d'Ebre, 25 d'octubre de 1989) és una jugadora d'escacs catalana. És membre del Club Escacs Móra d'Ebre. Tot i que no està en actiu, a la llista d'Elo de la FIDE del febrer de 2016, hi tenia un Elo de 1988 punts.

## Resultats destacats en competició

El 2005 fou la millor jugadora femenina del Torneig Internacional "Ciutat de Barcelona" a la categoria Sub20 amb 5 punts de 8 (el campió fou Lluís Oms Fuentes). El novembre de 2007 formà part de la selecció catalana femení del Torneig 4 Nacions jugat a Caldes de Malavella on aconseguiren el subcampionat. El 2009 fou campiona de Catalunya femení a Castelló d'Empúries amb 5 punts de 6, mig punt més que les segones classificades Carla Marín i Elisabet Ruiz. El maig de 2010 participà en el Campionat de Catalunya absolut on fou eliminada a la primera ronda pel GM Jordi Magem i Badals per 2 a 0.

## Referències

* ↑ «Mireia Terrones Launes». enciclopedia.cat. [Consulta: 7 febrer 2016].
* ↑ «Fitxa d'Elisabet Ruiz» (en anglès). lloc web de la FIDE. [Consulta: 7 febrer 2016].
* ↑ «SUB20 V Torneig Internacional d'Escacs "Ciutat de Barcelona 2005" Escacs de Base». http://ajedreznd.com.+[Consulta: 7 febrer 2016].
* ↑ «5th Cuatro Naciones Team Tournament». olimpbase.org. [Consulta: 7 febrer 2016].
* ↑ «67è CAMPIONAT FEMENI DE CATALUNYA 2009». butlletí escacs. [Consulta: 7 febrer 2016].
* ↑ «Butlletí d'Escacs». Federació Catalana d'Escacs, 143, 7-2010, pàg. 10-13 [Consulta: 4 febrer 2016].

## Enllaços externs

* Fitxa de Mireia Terrones Launes a OlimpBase «olimpbase.org». [Consulta: 7 febrer 2016]. (anglès)
# James Sherwin

James Terry Sherwin (Ciutat de Nova York, 25 d'octubre de 1933) és un executiu i jugador d'escacs estatunidenc, que té el títol de Mestre Internacional des de 1958. Sherwin resideix amb la seva muller, Hiroko, a prop de Bath, Regne Unit.

## Biografia
### Carrera professional

Sherwin va estudiar a la Stuyvesant High School, Columbia College (Phi Beta Kappa) i a la Columbia Law School. Es va graduar a l'Acadèmia de Candidats a Oficial de la U.S. Coast Guard el 1956 i posteriorment va esdevenir Tinent Comandant. És advocat admès als Col·legis de l'Estat de Nova York i del Tribunal Suprem dels Estats Units. Va ingressar a la GAF Corporation el 1960 i va fer-hi diverses tasques de tipus legal i operacional, i va arribar a ser-ne el Cap de finances. Fou CFO a Triangle Industries entre 1983 i 1984, i va retornar a la GAF Corporation com a sotsdirector entre 1985 i 1990.
Va rebre un Doctorat Honorari en Lleis de la Universitat de Bath el desembre de 2007.

### Carrera escaquística

Membre del Marshall Chess Club, Sherwin fou tercer o empatà al tercer lloc al Campionat d'escacs dels Estats Units quatre cops, i empatà al quart lloc tres cops més. Fou Campió Intercol·legial i Campió de l'Estat de Nova York el 1951 i Campió de ràpides dels Estats Units els anys 1956–57 i 1959–60. Va obtenir el títol de Mestre Internacional el 1958. Va jugar l'Interzonal de Portorož de 1958, que era part del cicle pel Campionat del Món de 1960. Tot i que va acabar només en 17è lloc de 21 jugadors, va puntuar (+2–2=2) contra els sis jugadors que es van classificar pel Torneig de Candidats de Bled 1959. Ha estat president de l'American Chess Foundation.

## Referències

* 1 2 Gaige, Jeremy. Chess Personalia, A Biobibliography. McFarland, 1987, p. 388. ISBN 0-7864-2353-6.
* ↑ Fischer, Robert. My 60 Memorable Games. (Faber & Faber Limited 1969) Partida 1